《赠松江王千里太守回苍梧》
明代·龚敩

旧是东吴隐逸人，忽看飞旆拥朱轮。一年梦隔三山晓，千里恩涵五岭春。

铃阁雪消梅蕊重，彤墀风暖棣华新。遥知父老郊迎日，樽酒黄堂介寿频。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。